पाएं अपने शहर की ताज़ा ख़बरें और फ्री ई-पेपरडाउनलोड करें
अलवर जिले में रोजाना 800 से एक हजार लोग कोरोना फैलाने में लगे हैं। ये लोग वे हैं जिनके सैंपल लेने के बाद उनकी रिपोर्ट अगले दो से तीन दिन में आती है। तब तक ये इधर-उधर घूमते रहते हैं। तभी तो जयपुर व जोधपुर के बाद अलवर में सबसे अधिक पॉजिटिव आने का क्रम जारी है। अब भी जिले में करीब 5 हजार से अधिक कोरोना के सैंपल लम्बित हैं। एक दिन जांच रिपोर्ट लम्बित होते ही यह संख्या 10 हजार हो जाती है।
सैंपल देने के बाद आइसोलेशन में रहना जरूरी
प्रशासन की गाइडलाइन के अनुसार कोरोना की जांच के लिए सैंपल देने के बाद सभी को होम आइसोलेशन में रहना चाहिए। जिनकी रिपोर्ट नेगेटिव आ जाए। वे आइसोलेशन से बाहर आ सकतेे हैं। पॉजिटिव मरीजों को ठीक नहीं तक इलाज लेना है। पूरी गाइडलाइन का पालन करना है। ताकि उनसे परिवार के लोगों में भी संक्रमण नहीं हो पाए। लेकिन, अभी यह हो रहा है कि सैंपल देने के बाद सैकड़ों लोग रिपोर्ट के आने के इंतजार में रहते हैं। उससे पहले इधर-उधर घूमते हैं। जिनके जरिए दूसरों में संक्रमण फैलता है।
4 हजार सैंपल की जांच हो रही
अलवर जिले में रोजाना करीब 3 से 4 हजार सैंपल की जांच होती है। जिसमें से पिछले सात दिन के रिकॉर्ड के अनुसार औसतन करीब 900 लोग पॉजिटिव भी आते हैं। कई बार सैंपल की संख्या घट-बढ़ जाती है। सैंपल की जांच में विलम्ब होने पर लम्बित सैंपल की संख्या बढ़ जाती है। इस बीच पॉजिटिव मरीज और अधिक लोगों के सम्पर्क में आते हैं। जिससे संक्रमण फैलता है।
संक्रमण को रोकने का यही तरीका
अब भी संक्रमण को रोकने का यही तरीका है कि सैंपल देने के बाद कतई घर से बाहर नहीं निकले। दूसरा थोड़े भी कोरोना के लक्षण हैं तो तुरंत सैंपल की जांच कराएं। इसके बाद रिपोर्ट आने तक गाइडलाइन का पूरा पालन करें। ताकि परिवार के अन्य लोगों को संक्रमण से बचाया जा सके। इतना होने पर संक्रमण की चेन को तोड़ा जा सकता है। फिलहाल अलवर जिले में रिकॉर्ड पॉजिटिव आने का क्रम जारी है। जयपुर, जोधपुर, कोटा के बाद अलवर में सबसे अधिक पॉजिटिव आ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn